stanford-oval/wikipedia huggingface dataset:
Umberto Nobile

| Umberto Nobile |
| --- | --- |
 Umberto Nobile vuonna 1926.
Henkilötiedot
Syntynyt: 21. tammikuuta 1885 Lauro, Italia
Kuollut: 30. heinäkuuta 1978 (93 vuotta) Rooma, Italia
Ammatti:  lentokoneinsinööri, ilmalaivojen suunnittelija
Umberto Nobile (21. tammikuuta 1885 Lauro, Italia − 30. heinäkuuta 1978 Rooma, Italia) oli italialainen lentokoneinsinööri ja ilmalaivojen suunnittelija.
Nobile tuli tunnetuksi lentäessään suunnittelemallaan Norge-ilmalaivalla Pohjoisnavan yli vuonna 1926. Tutkimusmatkailija Roald Amundsenin johtamaan retkikuntaan kuului Nobilen lisäksi yhdysvaltalainen miljonääri Lincoln Ellsworth, joka rahoitti retken.
Ilmalaiva Italia.
Nobilen toinen retki Pohjoisnavalle vuonna 1928 ei sujunut suunnitelmien mukaan. Retkikunnan käyttämä, Nobilen suunnittelema ja lentämä Italia-ilmalaiva iskeytyi paluumatkalla jäähän. Nobile ja kahdeksan muuta miehistön jäsentä sinkoutuivat jäälle ilmalaivan jatkaessa matkaansa kuusi miehistön jäsentä mukanaan. Ilmalaivaa ei koskaan löydetty. Nobilen retkikunta onnistui kuitenkin lähettämään mukana olleella radiolla hätäviestin. Muun muassa Pohjoismaista ja Italiasta saapuneet etsintäjoukot löysivät ja pelastivat miehistön. Viimeiset heistä pelastettiin seitsemän viikkoa onnettomuuden jälkeen, kun neuvostoliittolainen jäänmurtaja Krassin saapui paikalle. Roald Amundsen, joka oli Nobilen kumppani aikaisemmalta Pohjoisnapa-lennolta, katosi ollessaan matkalla lentoveneellään osallistuakseen etsintöihin.
Aiheesta muualla

Kuvia tai muita tiedostoja aiheesta Umberto Nobile Wikimedia Commonsissa
"Italian" tuho : Mikä on totuus?, Suomen Kuvalehti, 28.07.1928, nro 31, s. 12, Kansalliskirjaston digitaaliset aineistot
Umberto Nobile : "Italian" retkikunnan tieteellinen valmistus ja sen tulokset, Helsingin Sanomat Viikkoliite, 24.03.1929, nro 12, s. 2, Kansalliskirjaston digitaaliset aineistot
Nobilen retkikunnan salaisuus. Ilmalaiva "Italian" päällikkö puhuu 11-vuotisen vaitiolon jälkeen. Nobile ei voinut menetellä toisin, Helsingin Sanomat, 21.08.1939, nro 223, s. 4, Kansalliskirjaston digitaaliset aineistot
Uki

| Uki (宇城市) |
| --- | --- |
 Misumin satamaa
 lippu:  Symboli
 Ukin sijainti Kumamoton prefektuurissa
 Uki
 Koordinaatit: 32°38′52″N, 130°41′03″E 
Valtio:  Japani
Alue:  Kyūshū
Prefektuuri:  Kumamoton prefektuuri
Pinta-ala:  
 – Kokonaispinta-ala:  188,6 km²
Väkiluku (07/2019):  59 075
 – Väestötiheys:  313,2 as./km²
Symbolit:  
 – Puu:  Kirsikka
 – Kukka:  Kosmoskukka
 – Lintu:  Idänsilkkikerttunen
 
 https://www.city.uki.kumamoto.jp/ 
Infobox OKVirheellinen NIMI-arvo: 
Uki (jap. 宇城市, Uki-shi) on Japanin kaupunki Kyūshūn saarella Kumamoton prefektuurissa. Se sijaitsee prefektuurin keskiosassa Yatsushironmeren rannikolla Kumamoton suurkaupungin eteläpuolella. Itä–länsisuunnassa pitkänomainen kaupunki ulottuu Yatsushiron tasangolta vuoristoiselle Uton niemimaalle, jonka kärjestä on siltayhteys Amakusasaarille. Kaupunkiin kuuluu myös Tobasejiman saari. Ukissa on 59 075 asukasta (heinäkuussa 2019) ja sen pinta-ala on 188,6 neliökilometriä.
Ukin kaupunki perustettiin vuonna 2005, kun aiemmat Ogawan, Shiranuhin, Toyonon, Matsubasen ja Misumin maaseutukaupungit liitettiin yhteen. Kaupungin ydinalueen muodostaa Matsubase, joka kehittyi historiallisesti jokisatamana ja liikenteen solmukohtana. Myös Uton niemimaan kärjessä sijaitseva Misumi on historiallisesti merkittävä satamapaikkakunta, joka toimii porttina Amakusasaarille. Misumin satama otettiin vuonna 2015 osaksi Unescon maailmanperintöluettelon kohdetta ”Meiji-kauden Japanin teollisen vallankumouksen sijaintipaikat: rauta ja teräs, laivanrakennus ja kivihiili”. Kaupungin muihin nähtävyyksiin lukeutuu esimerkiksi Matsuain vanha kaupunkimiljöö.
Ukia palvelevat JR Kyūshūn Kagoshima-päälinja ja Misumi-linja.
Kuvia

Shōkaku-jin temppeli
Katunäkymää Matsuaissa
Aiheesta muualla

Kuvia tai muita tiedostoja aiheesta Uki Wikimedia Commonsissa
Kaupungin internetsivut (japaniksi)
Unescon maailmanperintökohteet Uruguayssa

Unesco on nimennyt Uruguaysta kaksi kohdetta maailmanperintöluetteloon. Kohteet ovat merkittäviä kulttuuriperintönsä ansiosta.
Maailmanperintökohteet

| Paikka | Kuva | Sijainti | Kriteerit | Ala (ha) | Vuosi | Kuvaus | Viite |
| --- | --- | --- | --- | --- | --- | --- | --- |
| Colonia del Sacramenton historiallinen kortteli |  | Colonia, Uruguay 34°28′16″S, 57°50′59″W | Kulttuurikohde IV | 16 | 1995 | Portugalilaiset perustivat kaupungin Rio de la Platan varrelle vuonna 1680. Kaupungilla oli tärkeä strateginen merkitys espanjalaisten vaikutusvallan vastustamisessa. |  |
| Fray Bentosin teollisuusmaisema |  | Río Negro, Uruguay 33°7′4″S, 58°19′54″E | Kulttuurikohde II, IV | 273,8 | 2015 | Fray Bentos on historiallinen Uruguayjoen varrella sijaitseva teollisuuskaupunki. Kaupunkiin perustettiin vuonna 1859 tehdas lähelle preeriaa, josta saatiin lihaa. Kulttuurimaisemassa on nähtävillä koko tuotantoketju; lihan hankinta, jalostus, pakkaus ja lähetys myytäväksi Eurooppaan. |  |
Universumin kaiut – Kaija Saariahon musiikki

| Universumin kaiut – Kaija Saariahon musiikki |
| --- | --- |

Ohjaaja:  Riitta Rask
Käsikirjoittaja:  Riitta Rask
Tuottaja:  Kaisa Näreranta
Kuvaaja:   Pekka Uotila  Tero Vihavainen  Petro Salminen  Jacob Nielsen 
Leikkaaja:  Maria Haipus
Pääosat:  Kaija Saariaho
Valmistustiedot
Valmistusmaa:  Suomi
Tuotantoyhtiö:  Teatro Productions
Ensi-ilta:  25. elokuuta 2023
Kesto:  80 min
Alkuperäiskieli:   suomi englanti  ranska 
Aiheesta muualla
Virallinen sivusto
IMDb 
Elonet
Infobox OKNimi-testi OK: 
Universumin kaiut – Kaija Saariahon musiikki on Riitta Raskin ohjaama ja käsikirjoittama suomalainen dokumenttielokuva vuodelta 2023. Elokuva on henkilödokumentti säveltäjä Kaija Saariahosta.
Arvosteluja

| 0 | 1 | 2 |
| --- | --- | --- |
Helsingin Sanomat Leena Virtanen: 
Hufvudstadsbladet Sara Ehnholm Hielm:
Aiheesta muualla

Universumin kaiut – Kaija Saariahon musiikki Internet Movie Databasessa (englanniksi)
Arnaldo Clemente Canale

Arnaldo Clemente Canale (4. marraskuuta 1925 Buenos Aires – 30. heinäkuuta 1990) oli argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 3. elokuuta 1952 ja nimitettiin sen vihkipiispaksi sekä Cabarsussin titulaaripiispaksi 10. kesäkuuta 1977. Piispaksi vihkiminen seurasi 13. elokuuta. Pääkonsekraattorina toimi Juan Carlos Aramburu, jota avustivat Guillermo Leaden ja Mario José Serra.
Canale kuoli 64-vuotiaana virassa.
Apollo Creed

| Apollo Creed |
| --- | --- |
 Apollo Creed
Näyttelijä(t):  Carl Weathers
Ensi- esiintyminen:  Rocky (1976)
Viimeinen esiintyminen:  Rocky IV (1985)
Henkilötiedot
Ammatti:  nyrkkeilijä
Sukupuoli:  mies
Kuolinsyy:  Ivan Drago tappoi
Suhteet
Puoliso(t):  Mary Anne Creed Rouva Johnson (kuollut)
Lapset:  Adonis Creed Tuntematon Poika Tuntematon Tytär
Lastenlapset:  Amara Creed (aviottoman pojan tytär)
Muut sukulaiset:  Bianca Taylor (aviottoman pojan morsian/Miniä)
Tutut:  Tony ”Duke” Evers Rocky Balboa Adrian Balboa Paulie Pennino
Infobox OKNimi-testi OK: 
| Apollo Creed> Henkilötiedot |
| --- | --- |
Kansalaisuus:   Yhdysvallat
Nyrkkeilijä
Lempinimi:  "The Master of Disaster," "The King of Sting," "The Dancing Destroyer," "The Count of Monte Fisto", "The Prince of Punch", "The One, The Only"
Pituus:  185 cm
Painoluokka:  Raskassarja
Kätisyys:  Oikeakätinen eli orthodox
Ammattilaistilastot
Ottelut:  49
Voitot:  47
– tyrmäysvoitot:  46 (98%)
Tappiot:  2
Apollo Creed on Sylvester Stallonen luoma ja Carl Weathersin esittämä kuvitteellinen hahmo, joka esiintyy elokuvissa Rocky, Rocky II, Rocky III ja Rocky IV.
Hahmo

Apollo Creedin roolitus oli vaikeaa. Hahmon piti olla paljon Rocky Balboaa ylempänä statukseltaan, joten elokuvaan etsittiin tasokasta ammattinyrkkeilijää. Useita henkilöitä kaavailtiin rooliin, etupäässä Ken Nortonia, joka osoittautui kuitenkin liian isokokoiseksi ja Rockyn näyttämään keskisarjalaiselta. Vain kahta viikkoa ennen kuvausten alkamista rooliin valittiin entinen amerikkalaisen jalkapallon tähti Carl Weathers.
Los Angelesiin saapunut nuori Weathers oli opiskellut teatteria ja halusi elokuviin. Luettuaan Rockyn käsikirjoituksen Weathers tuumi Apollon hahmon olevan kuin ilmetty hän ja hän halusi tämän osan itselleen kovasti. Weathers saapui Robert Chartoffin toimistoon, jolloin Chartoff antoi Weathersille erään kohtauksen käsikirjoituksen luettavaksi. Sitten Weathers pyysi kymmenen minuuttia aikaa valmisteluun. Hän meni toiseen huoneeseen kymmeneksi minuutiksi ja tuli takaisin ilman paitaa. Stallone riisui myös paitansa ja he näyttelivät erään kohtauksen. Tämän jälkeen Weathers palkattiin elokuvaan.
Hahmo on saanut vaikutteita ainakin Muhammad Alista; myös Apollon ottelutyyli on tanssahteleva ja hän suosii nopeita jabeja. Lisäksi hän on ylimielinen ja suurisuinen.
Esiintymiset > Rocky

Raskaansarjan hallitseva maailmanmestari Apollo Creed aikoo järjestää maan historian suurimman urheilutapahtuman kohtaamalla ykköshaastaja Mac Lee Greenin 1. tammikuuta 1976, Yhdysvaltain 200-vuotisjuhlapäivänä. Green kuitenkin loukkaa harjoituksissa vasemman kätensä vain muutamaa viikkoa ennen ottelua eikä kukaan muu ammattilainen suostu otteluun niin lyhyellä ajalla treenata. Silloin Apollo keksii idean; hän antaa tuntemattomalle nyrkkeilijälle mahdollisuuden mestaruusotteluun. Selatessaan listaa Philadelphian nyrkkeilijöistä hän valitsee oitis Rocky Balboan, koska hän on italialainen ja koska Amerikan löysi alun perin italialainen (viittaus Kristoffer Kolumbukseen). Apollon mielestä se sopisi täydellisesti maan 200-vuotisjuhlaan.
Ottelu käydään Rockyn kotikaupungissa Philadelphiassa. Apollolle ottelu on lähinnä rahaa ja mainetta takova näytöskikka ja hän aliarvioi Rockyn perinpohjaisesti. Altavastaaja onnistuu lyömään Apollon yhdellä iskulla kanveesille heti ensimmäisessä erässä. Pöyristynyt Apollo nousee ja tajuaa joutuvansa tekemään täyden työn vastustajansa kukistamiseksi. Ottelu jatkuu tasaisena ja lopulta 14. erässä Apollo saa Rockyn kanveesille. Tämä kuitenkin nousee ja murjoo täyttä päätä Apollon kylkiluita. Viimeisessä erässä Apollo keskittyy lähinnä murtuneiden kylkiluidensa suojaamiseen ja Rocky puskee päälle ylivoimaisesti mutta ottelu päättyy ja kellon soidessa Apollo sanoo Rockylle, ettei anna uusintaottelua, johon Rocky vastaa ettei sellaista haluakaan. Molemmat kestivät loppuun saakka mutta Apollo voitti ottelun hajaäänin.
Esiintymiset > Rocky II

Heti ottelun jälkeen Apollo mesoaa Rockylle backstagella, että tällä oli onnea matkassa ja hän vaatii uusintaottelua. Rocky sanoo lopettaneensa nyrkkeilyn. Molemmat viedään sairaalaan paikattavaksi ja lepäämään. Eräänä iltana Rocky menee Apollon huoneeseen ja kysyy tältä että antoiko hän ottelussa kaikkensa, johon Apollo vastaa myönteisesti. Sairaalasta päästyään alkaa Rocky tehdä muita töitä ja viettää aikaa vaimonsa Adrianin kanssa ja nauttia ottelusta saamistaan rahoista. Apollo sitä vastoin ei saa mielenrauhaa, koska voitti Rockyn vain niukasti tuomaripäätöksellä. Hän alkaa pilkata Rockya mediassa, julistaen hänet maailman onnekkaimmaksi henkilöksi ja pelkuriksi, koska ei suostu revanssiin. Lopulta Rocky hyväksyy haasteen ja ottelupäiväksi sovitaan kiitospäivä 1976, tapahtumapaikan olevan jälleen Philadelphia, jotta Apollo voisi nujertaa Rockyn hänen kotiyleisönsä edessä. Lehdistötilaisuudessa Apollo lisää, että otti edellisen ottelun liian kevyesti ja että kiitospäivänä maailma saisi nähdä todellisen Apollo Creedin. Hän treenaakin toiseen koitokseen entistä kovemmin.
Ottelussa Apollo käy heti kovaa päälle ja ottelee jo alussa aggressiivisesti, ivaten ja yrittäen tyrmätä Rockyn. Hän saa tämän useasti kanveesille mutta Rocky kestää Apollon iskut ja ottelu venyy jälleen viimeiseen erään. Apollo johtaa pisteissä nyt selvemmin kuin edellisessä ottelussa mutta jälleen Rocky pääsee viimeisillä hetkillä niskan päälle ja saakin Apollon kanveesille kaatuen samalla itsekin. Molemmat yrittävät nousta ylös ja tuomarin laskiessa yhdeksään, Apollo nousee hetkeksi jaloilleen mutta menettää tasapainonsa ja tipahtaa. Rocky pääsee täpärästi ylös juuri 10:nessä luvunlaskussa ja tuomari julistaa hänet voittajaksi tyrmäyksellä. Apollo häviää ensimmäistä kertaa urallaan.
Esiintymiset > Rocky III

Kolme vuotta mestarina ollut Rocky häviää kovaiskuiselle Clubber Langille ja ottelua paikan päällä seurannut Apollo päättää ryhtyä Rockyn valmentajaksi uusintakoitosta varten. Hän sanoo Rockylle tämän olevan hänelle yhden pystyssä muttei suostu paljastamaan enempää ennen kuin ottelu on käyty. Hän vie Rockyn Kaliforniaan, paikkaan jossa Apollo itse aloitteli uraansa, sillä hän haluaa että Rocky aloittaa jälleen pohjalta. Hän opettaa Rockylle nopeutta ja taktiikkaa. Ottelupäivä koittaa ja Apollo haluaa Rockyn käyttävän hänen puna-valko-sinisiä housujaan. Rocky tyrmää Clubberin kolmannessa erässä ja voittaa mestaruuden takaisin. Sitten Apollo lunastaa vastapalveluksensa; hän haluaa kohdata Rockyn epävirallisesti kahden kesken. Kyseessä ei ole mikään vakava koitos vaan pikemminkin leikkimielinen nahistelu ystävien kesken.
Esiintymiset > Rocky IV

Apollo palaa kehään viiden vuoden tauon jälkeen kohtaamalla neuvostoliittolaisen Ivan Dragon. Apollo on jo 42-vuotias muttei halua hyväksyä että hänen päivänsä kehän soturina ovat jo takana päin. Ottelun on tarkoitus olla pelkkä näytös, ja se käydään MGM Grand Hotelilla Las Vegasissa 31. elokuuta 1985. Lehdistötilaisuudessa Apollo vakuuttaa päihittävänsä Dragon ja pitää tätä pelkkänä vitsinä. Tilanne räjähtää käsiin kun Dragon manageri ja vaimo vakuuttavat Apollon häviävän, josta tämä suivaantuu. Hän sanoo antavansa Dragolle nyrkkeilyn oppitunnin - Amerikan malliin.
Apollo tulee kehään vaikuttavalla tavalla esiintyen ja tanssien James Brownin laulaessa kappaleen Living in America. Itse ottelusta tulee katastrofi. Drago lataa Apolloon räjähtäviä iskuja ja Rocky yrittää erätauolla vakuuttaa vaarallisesti mukiloidulle Apollolle, ettei tämä kykene jatkamaan. Apollo kieltää Rockya heittämästä pyyhettä kehään, vaikka mitä tapahtuisi. Toisen erän alkaessa Drago jatkaa tulitustaan ja Rocky on luovuttamaisillaan ottelun mutta kunnioittaa ystävänsä käskyä. Drago iskee viimeisen niitin joka kaataa Apollon ja hän menehtyy saamiinsa vammoihin. Mutta tämän jälkeen Rocky lähtee haastamaan Ivan Dragon ja ottelu pidetään  Venäjällä. Rocky voittaa Dragon tyrmäyksellä, mutta Rocky saa aivovammoja ottelussa hän menettää nyrkkeilylisenssinsä.
Esiintymiset > Creed: The Legacy of Rocky

Rockyn spin-off-elokuvassa Creed: The Legacy of Rocky Apollon avioton poika Adonis seuraa isänsä jalanjälkiä nyrkkeilyn pariin. Adonisia esittää Michael B. Jordan ja Sylvester Stallone nähdään yhä Rocky Balboan roolissa.
Atlantic Crossing (televisiosarja)

| Atlantic Crossing |
| --- | --- |

Tyyli:  historia / draama
Kestoaika:  52 - 58 min
Pääosissa:  Sofia Helin Kyle MacLachlan
Alkuperämaa:  Norja
Alkuperäiskieli:  norja / englanti / ruotsi
Verkko:  NRK1
Julkaistu:  2020
Tuotantokausia:  1
Jaksoja:  8
Tuotanto
Ohjaaja(t):  Alexander Eik Janic Heen
Käsikirjoittaja(t):  Alexander Eik Linda May Kallestein
Säveltäjä(t):  Raymond Enoksen
Tuotantoyhtiö(t):  NRK
Aiheesta muualla
IMDb 
Atlantic Crossing on tositapahtumiin perustuva norjalainen draamasarja vuodelta 2020. Sofia Helin esittää Norjan kruununprinsessa Märthaa, joka lähtee Norjan saksalaismiehitystä pakoon Yhdysvaltoihin presidentti Franklin D. Rooseveltin (Kyle MacLachlan) suojiin.
Sarja seuraa Norjan kohtaloa toisen maailmansodan aikana. Siinä nousevat esille Euroopan kuningasperheiden monimutkaiset sukulaisuussuhteet. Keskeinen aihe on kuitenkin prinsessa Märthan toiminta Yhdysvalloissa aikana, jolloin Yhdysvallat ei ollut vielä liittynyt sotaan.
Näyttelijät

Sofia Helin – Kruununprinsessa Märtha
Tobias Santelmann – Kruununprinssi Olav
Søren Pilmark – Kuningas Haakon VII
Leonora Eik – Prinsessa Ragnhild
Amathea Eik – Prinsessa Astrid
Justýna Brožková – Prinssi Harald (3-vuotiaana)
Antonín Frček – Prinssi Harald (6-vuotiaana)
Anneke von der Lippe – Hovineito Ragni Østgaard
Lasse Kolsrud – Kruununprinssin adjutantti Nikolai Ramm Østgaard
Kyle MacLachlan – Presidentti Franklin D. Roosevelt
Harriet Harris – Eleanor Roosevelt
Lucy Russell – Presidentin yksityissihteeri Missy LeHand
Trond Teigen – Norjan Yhdysvaltain-suurlähettiläs Wilhelm Morgenstierne
Daniel Betts – Harry Hopkins
Kirsti Lovas – Eliza Forbes
Suzanne Bertish – Yhdysvaltain Norjan-suurlähettiläs Florence Harriman
Petr Meissel – Adjutantti Oswald Nordlie
Stig Ryste Amdam – Kenraali Carl Gustav Fleischer
Terje Ranes – Pääministeri Johan Nygaardsvold
Morten Faldaas – Ulkoministeri Halvdan Koht
Espen Beranek Holm – Valtiopäivien puhemies Carl Joachim Hambro
Roar Kjølv Jenssen – Puolustusministeri Oscar Torp
Anders T. Andersen – Ulkoministeri Trygve Lie
Martin Karelius – Oikeusministeri Terje Wold
Marianne Høgsbro – Tanskan Ingeborg (Märthan äiti)
Jan Tiselius – Prinssi Carl (Märthan isä)
Oscar Töringe – Carl Bernadotte («Mulle», Märthan veli)
Carl Magnus Dellows –  Kustaa V Ruotsin kuningas
Michael Pitthan – Yrjö VI Englannin kuningas
Steve Mirer – Kustaa VI Aadolf Ruotsin kruununprinssi
Aiheesta muualla

Atlantic Crossing: En storserie full med fakta, kuriosa och fiktion (ruotsiksi) Yle
Arnaldo Andreoli

| Mitalit> Maa:   Italia.Miesten voimistelu. Olympialaiset  | Mitalit> Maa:   Italia.Miesten voimistelu. Olympialaiset  | Mitalit> Maa:   Italia.Miesten voimistelu. Olympialaiset  | Maa:   Italia> Miesten voimistelu. |
| --- | --- | --- | --- |
|  Kultaa | Antwerpen 1920 | joukkuevoimistelu |  |
Arnaldo Andreoli (6. elokuuta 1893 Modena – 2. joulukuuta 1952 Parma) oli italialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa miesten joukkuevoimistelussa.
Uusi Eurooppa -silta

Silta syyskuussa 2013.
Uusi Eurooppa -silta on Tonavan ylittävä silta, joka yhdistää Bulgarian Vidinin ja Romanian Calafatin kaupungit. Sillan rakentaminen alkoi vuonna 2007 ja se avattiin liikenteelle kesäkuussa 2013. Sillasta käytetään myös nimeä Calafat–Vidin-silta.
Sillan kohdalla Tonava on noin 1,3 kilometrin levyinen ja itse silta on 1,8 kilometriä pitkä. Sillalla on neljä ajokaistaa, rautatie sekä jalankulku- ja pyöräilytiet. Siltahankkeen kokonaiskustannukset olivat 282 miljoonaa euroa, josta EU-rahoitusta 106 miljoonaa.
Silta on osa Eurooppatietä E79 ja yleiseurooppalaista liikennekäytävää IV (engl. Pan-European Corridor IV). Liikennemäärät ovat ylittäneet ennusteet moninkertaisesti, mutta silta ei ole tuonut odotettua talouskasvua alueelle.
Aiheesta muualla

Kuvia tai muita tiedostoja aiheesta Uusi Eurooppa -silta Wikimedia Commonsissa
Siltayhtiön www-sivut
Rajanylityspaikka Vidin-Calafat BG-RO (Arkistoitu – Internet Archive) Hannu Makarainen
Unescon maailmanperintökohteet Venezuelassa

Unesco on nimennyt Venezuelasta kolme kohdetta maailmanperintöluetteloon. Kohteet ovat merkittäviä kulttuuri- ja luonnonperintönsä ansiosta.
Maailmanperintökohteet

| Paikka | Kuva | Sijainti | Kriteerit | Ala (ha) | Vuosi | Kuvaus | Viite |
| --- | --- | --- | --- | --- | --- | --- | --- |
| Canaiman kansallispuisto |  | Bolívar, Venezuela 5°20′17″N, 62°2′16″W | Luontokohde VII, VIII, IX, X | 3 000 000 | 1994 | Kansallispuisto on 3 miljoonan hehtaarin laajuinen alue, josta noin 65% alan muodostavat tepui pöytävuoret. Alueella on biogeologisesti ainutlaatuista ja kansallispuiston alueella sijaitsevat maailman korkeimmat vesiputoukset, Angelin putoukset |  |
| Ciudad Universitaria de Caracas |  | Caracas, Venezuela 10°29′26″N, 66°53′26″W | Kulttuurikohde I, IV | 164 | 2000 | Caracasin yliopistokaupunki on esimerkki modernista arkkitehtuurista. Yliopistoalueella suuri määrä rakennuksia integroituu selvästi määritellyksi kokonaisuudeksi. |  |
| Coro ja sen satama |  | Falcón, Venezuela 11°24′35″N, 69°40′45″W | Kulttuurikohde IV, V | 18,4 | 1993 | Coro on yksi ensimmäisiä siirtomaakaupungeista, se perustettiin vuonna 1527 ja kaupungissa on yli 600 historiallista rakennusta. Kaupungissa yhdistyvät espanjalaisten ja hollantilaisten arkkitehtuuri, sekä paikalliset perinteet. |  |
Arnaldo Mesa

| Mitalit> Maa:   Kuuba.Miesten nyrkkeily. Olympialaiset  | Mitalit> Maa:   Kuuba.Miesten nyrkkeily. Olympialaiset  | Mitalit> Maa:   Kuuba.Miesten nyrkkeily. Olympialaiset  | Maa:   Kuuba> Miesten nyrkkeily. |
| --- | --- | --- | --- |
|  Hopeaa | Atlanta 1996 | 54 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Reno 1986 | 54 kg |  |
|  Pronssia | Moskova 1989 | 57 kg |  |
|  Pronssia | Sydney 1991 | 57 kg |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Havanna 1991 | 57 kg |  |
|  Kultaa | Mar del Plata 1995 | 57 kg |  |
Arnaldo Mesa Bonell (6. joulukuuta 1967 Frank País – 17. joulukuuta 2012 Holguín) oli kuubalainen nyrkkeilijä, olympia- ja MM-mitalisti sekä Pan-Amerikan kisojen kultamitalisti.
Mesa saavutti olympiahopeaa Atlantassa 1996 hävittyään loppuottelussa Unkarin István Kovácsille. Kuubalainen saavutti urallaan myös kolme MM-pronssimitalia ja kaksi Pan-Amerikan kisojen kultamitalia.
Mesa kuoli sydäninfarktiin Holguínissa 17. joulukuuta 2012, 45-vuotiaana.
Valtimon koulu

Valtimon koulu on peruskoulu Nurmeksessa, Valtimon kirkonkylällä ja siellä opiskelee luokat 1-9. Koululla on sen historian aikana ollut useita eri nimiä:
Haapakylän kansakoulu 1883–1910
Kirkonkylän kansakoulu 1910–1973
Kirkonkylän ala-aste 1973–1997
Kirkonkylän koulu 1997–2008
Valtimon alakoulu 2008–2009selvennä
Vuoden 2020 alussa koulu siirtyi Nurmeksen kaupungin omistukseen Valtimon ja Nurmeksen kuntaliitoksen myötä.
Koulun toiminta kansakouluna

Haapakylän kansakoulun perustaminen käsiteltiin Nurmeksen kuntakokouksessa maaliskuussa 1883. Koululle vuokrattiin huoneet Antti Kuokkaselta Kuokkalan tilalta.
Koulu avattiin Haapajärven kansakouluna 1. lokakuuta 1883. Koulu oli tarkoitettu pojille ja tytöille, oppilaita ilmoittautui 22. Vuonna 1889 Koulu siirtyi Pekka Savolaisen taloon Lamminpäähän.selvennä Haapakylän koulu oli Nurmeksen pienin koulu 1890-luvun alussa. Koulussa oli vuosittain hieman yli 20 oppilasta, joista suurin osa oli tyttöjä. 1900-luvun vaihteessa Haapakylän koulu kasvoi yli kolmanneksella, jolloin oppilasmäärä läheni jo 40 koululaista.
Koulu kävi pieneksi ja uutta koulurakennusta varten ostettiin kauppias M. Koistiselta tontti Urpialan tilalta vuonna 1901. Tontilla oli seppä Lauri Juntusen mökki. Rakentamiseen päästiin 1907 ja koulu valmistui 1909. Koululaitoksen kohdalla Valtimon itsenäistyminen Nurmeksesta ei tuonut suurta mullistusta. Kunta osti edelleen kirjat ja muut koulutarpeet, ja valtio avusti 75 prosentilla.
Oppilaita oli vuonna 1904 jo niin paljon, että johtokunta esitti toisen opettajan palkkaamista. Apuopettajattaren virka lakkautettiin talvella 1915, sillä oppilaita ei ollut riittävästi. Lakkautus oli tilapäinen. Kolmas opettaja palkattiin vuonna 1924, neljäs vuonna 1942, viides 1946, kuudes 1950 ja seitsemäs 1951.
Kirkonkylän alakansakoulu aloitti 1924. Alakoulu siirrettiin Piirolan taloon vuonna 1930. Kirkonkylän kansakoulun oppilasmäärä nousi yli sadan 1930-luvulla ja yli kahdensadan 1940. Kirkonkylälle tarvittiin uusi koulu. Arkkitehti Erkki Pitkäsen suunnittelema ja vuonna 1951 valmistunut koulutalo oli kunnan monumentaalisin rakennus. Lampelaan, Kastelliin ja Pehkolaan sijoitetut luokat voitiin palauttaa saman koulun yhteyteen. Oppilasmäärä oli suurimmillaan lukuvuonna 1955–1956, jolloin koulussa oli 263 oppilasta.